

|  |  |  |
| --- | --- | --- |
| «А.Байтұрсынов атындағы Қостанай өңірлік университеті» КЕАҚ |  | БекітілдіҒылыми кеңестіңОтырыс хаттамасымен 14.04.2022, №6 |

**ЖАЗБАША ЖҰМЫСТАРДЫ БАСҚАДАН АЛЫП**

**ПАЙДАЛАНУ МӘНІНЕ ТЕКСЕРУ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЕРЕЖЕЛЕРІ**

**Е 048-2022**

Қостанай

**Алғысөз**

**1** Тіркеу басқармасы **әзірлеДІ**

**2** Тіркеу басқармасы **ЕНГІЗДІ**

**3** Ғылыми кеңестің 14.04.2022 жылғы №6 шешімімен **бекітілді** және **қолданысқа енгізілді**

**4 ӘЗІРЛЕУШІ:**

|  |  |
| --- | --- |
| Н.Божевольная | – Тіркеу басқармасы бастығының м. а. |

**5 Сарапшылар:**

|  |  |
| --- | --- |
| Э.Наурызбаева | – Академиялық саясат жөніндегі департамент директорының м. а., тарих ғылымдарының кандидаты; |
| Ф.Майер | – Стратегия және білім сапасының мониторингі бөлімі бастығының м.а., физика-математика ғылымдарының кандидаты; |
| Н.Побежук | **-** комплаенс-офицер; |

**6 ТЕКСЕРУ КЕЗЕҢДІЛІГІ** 3 жыл

**7** ӘН 025-2020 орнына **ЕНГІЗІЛДІ.** Әдістемелік нұсқаулық. Жазбаша жұмыстарды плагиат мәніне тексеру

Осы ережелер «А. Байтұрсынов атындағы Қостанай өңірлік университеті» КЕАҚ Басқарма Төрағасы - Ректордың рұқсатынсыз толық немесе ішінара көшірілмейді, көбейтілмейді және таратылмайды.

© А. Байтұрсынов атындағы Қостанай өңірлік университеті, 2022

**Содержание**

|  |  |  |
| --- | --- | --- |
| 1. | Қолдану саласы ..........…………………………………………………………….…. | 4 |
| 2. | Нормативтік сілтемелер …………………………………………………………….. | 4 |
| 3. | Белгілер мен қысқартулар ………………………………………………………… | 4 |
| 4. | Жалпы ережелер ………………….…………………………………………….…. | 5 |
| 5. | StrikePlagiarizm.Com жүйесінде жұмыстарды тексеру …….………………….… | 6 |
|  | § 1 Жауапкершілікті бөлу …………………………………………………............. | 6 |
|  | § 2 StrikePlagiarizm жүйесінің ұқсастық туралы есеп параметрлері …………...... | 7 |
|  | § 3 Жұмысты StrikePlagiarizm жүйесіне жүктеу процедурасы …………………… | 8 |
|  | § 4 Басқадан алып пайдалану мәніне тексеру нәтижелері бойынша қорғауға жіберу туралы шешім қабылдау процедурасы......................................................... | 9 |
| 6 | Өзгерістер енгізу тәртібі ………………………………………………….…................ | 13 |
| 7 | Келісу, сақтау және тарату …………………………………………….….................. | 13 |
|  | А қосымшасы StrikePlagiarizm жүйесінде басқадан алып пайдалану мәніне жұмыстарды тексеру графигінің нысаны ………………………………………… | 15 |
|  | Б қосымшасы Басқадан алып пайдалану мәніне жұмыстарды тексеру сарапшылары тізімінің нысаны .……………………………………………..…...... | 16 |
|  | В қосымшасы Білім алушының ақпараттандырылған келісім нысаны ………… | 17 |
|  | Г қосымшасы Авторланбаған басқадан алып пайдаланудың (плагиаттың) бар-жоғын тексеру туралы хаттаманың үлгісі ……………………………………… | 18 |
|  | Д қосымшасы Басқадан алып пайдалану мәніне тексеру нәтижелері ведомосының нысаны …………………………………………………………… | 19 |

**1-тарау. Қолдану саласы**

 1. «Жазбаша жұмыстарды басқадан алып пайдалану мәніне тексеру» ережелері (бұдан әрі - Ереже) басқа тілден аударылған мәтінді пайдалануды қоса алғанда, кірме материалдың болуы және мағынасын өзгертпей (парафраза) сөздер мен сөз тіркестерін синонимдік алмастыра отырып, мәтінді пайдалануды «А. Байтұрсынов атындағы Қостанай өңірлік университеті» КЕАҚ-да Strikeplagiarizm.Com интернет жүйесінде плагиаттың (бұдан әрі - басқадан алып пайдаланудың) мәніне тексеру тәртібі мен рәсімін белгілейді.

2. Ереже «А.Байтұрсынов атындағы Қостанай өңірлік университеті» Коммерциялық емес акционерлік қоғамының (бұдан әрі - А. Байтұрсынов атындағы ҚӨУ) құжаттама жиынтығына кіреді.

**2- тарау. Нормативтік сілтемелер**

3. Осы Ережеде мынадай нормативтік құжаттарға сілтемелер пайдаланылды:

1) Қазақстан Республикасының 2007 жылғы 27 шілдедегі №319-ІІІ «Білім туралы» Заңы;

2) Қазақстан Республикасы Білім және ғылым министрінің 2018 жылғы 30 қазандағы №595 бұйрығымен бекітілген «Жоғары және жоғары оқу орнынан кейінгі білім беру ұйымдары қызметінің үлгілік қағидалары»;

3) Қазақстан Республикасы Білім және ғылым министрінің 2011 жылғы 20 сәуірдегі №152 бұйрығымен бекітілген Кредиттік оқыту технологиясы бойынша оқу процесін ұйымдастыру қағидалары;

4) ҚР 003-2020. Құжатталған рәсім. Құжаттаманы басқару;

5) 004-2020 ҰС. Ұйым стандарты. Іс қағаздарын жүргізу.

### 3- тарау. Белгілер мен қысқартулар

4. Осы Ережеде мынадай қысқартулар қолданылады:

1) А. Байтұрсынов атындағы ҚӨУ немесе Университет – «А.Байтұрсынов атындағы Қостанай өңірлік университеті» Коммерциялық емес акционерлік қоғамы;

2) ҚР - құжатталған рәсім;

3) ҰС - ұйым стандарты;

4) ТБ - тіркеу басқармасы;

5) Е – ереже

6) ББ – білім беру бағдарламасы;

7) ПОҚ - профессор-оқытушылар құрамы.

**4-тарау. Жалпы ережелер**

# 5. Осы Ереже «Тиісті үлгідегі білім беру ұйымдары қызметінің үлгілік қағидаларын бекіту туралы» Қазақстан Республикасы Білім және ғылым министрінің 2018 жылғы 30 қазандағы №595 бұйрығына 5-қосымшаға сәйкес әзірленді.

6. Қағидалар білім алушылардың жазбаша бағаланатын жұмыстарын: жобаларды, курстық жұмыстарды (жобаларды), дипломдық жұмыстарды (жобаларды), магистрлік диссертацияларды (жобаларды) және докторлық диссертацияларды (бұдан әрі - жұмыстар) міндетті тексеруді көздейді.

Жариялауға ұсынылған оқытушылардың, ғылыми қызметкерлердің және білім алушылардың ғылыми жұмыстары міндетті түрде Strikeplagiarism.Com. жүйесінде басқадан алып пайдалану мәніне ресми тексеруден өтеді.

7. Тексерудің оң нәтижесі емтиханға, қорғауға немесе жариялауға жіберу шарты болып табылады.

8. Басқадан алып пайдалану мәніне **ресми тексеру** дегеніміз Strikeplagiarism.Com жүйесіне Университет жүйесінің Әкімшісі жасаған пайдаланушының тіркеулік жазбасымен жүктелген жұмысты тексеру болып саналады.

9. Университет шешім қабылдау үшін басқадан алып пайдалану мәніне тек жұмыстың ресми тексеру нәтижесін ғана қарастырады.

10. Қағаз немесе электрондық тасығышта жарияланған Жұмыста бөтен мәтінді пайдаланған кезде дереккөзге сілтеме жасамай немесе сілтемелер болған жағдайда алынған материалдың көлемі мен сипаты Жұмысты немесе оның кез келген бөлімін өз бетімен орындағанына күмән келтірген кезде **плагиат** болып саналады.

11. Кез келген автордан алынған әрбір мәтін үзіндісі дәйексөз ретінде ресімделуі, авторға сілтеме болуы және пайдаланылған көздер тізімінде көрсетілуі керек.

Бұрын жарияланған өз жұмысынан алынған әрбір мәтін үзіндісі дәйексөз ретінде ресімделуі, авторға сілтеме болуы және пайдаланылған дереккөздер тізімінде көрсетілуі керек.

Жұмыс мәтінінде 30%-дан артық тікелей сілтеме болмауы керек.

12. Плагиат, сондай-ақ Strikeplagiarizm жүйесін айналып өту мақсатында қолданылатын мәтіндік манипуляциялар білім алушының Академиялық адалдық ережелерін, Академиялық саясатты және ішкі тәртіп ережелерін бұзуы ретінде қарастырылады.

13. Жұмысты басқадан алып пайдалану мәніне тексеру процедурасы алдын ала қорғау рәсімінен кейін жүргізіледі. Алдын ала қорғау студент диплом алдындағы практиканы аяқтағаннан кейін білім алушылар мен олардың ғылыми жетекшілерінің қатысуымен кафедраның ашық отырысында өткізіледі және кафедра отырысының хаттамасымен ресімделеді. Алдын ала қорғаудан өту үшін дипломдық жұмыстың электронды немесе баспа нұсқасын кафедраға тапсыру қажет. Алдын ала қорғау нәтижелері бойынша баға қойылады, бұл диплом алдындағы практика бойынша бағалау болып табылады.

**5-тарау. Strikeplagiarizm.Com жүйесінде жұмысты тексеру**

**Параграф 1. Жауапкершілікті бөлу**

14. Әрбір ғылыми жетекші StrikePlagiarizm.com жүйесінде Университет жүйесінің Әкімшісі ретінде тіркелуі керек. StrikePlagiarism.com жүйесінде алғаш рет тіркелген пайдаланушы электрондық пошта мекенжайына хабарлама алғаннан кейін 24 сағат ішінде тіркеулік жазбаға кіріп, оны іске қосуға міндетті.

15. Университет жүйесінің әкімшісі Басқарма Төрағасы - университет ректорының бұйрығымен тағайындалады және пайдаланушылардың аккаунттарын басқару және әзірлеуші шектеген шеңберде жүйені баптау бойынша максималды мүмкіндіктерге ие. Университет жүйесінің әкімшісі университет пен StrikePlagiarism.com. жүйесінің жұмыс істеу мәселелері бойынша Plagiat.pl компания арасындағы байланыс тұлғасы болып табылады.

Университет жүйесінің әкімшісі мыналарға жауапты:

1) пайдаланушының тіркеулік жазбасын тіркеуге және өңдеуге;

2) жүйенің конфигурациясын баптауға;

3) кафедра меңгерушісі ұсынған жұмыстарды тексеру кестесі негізінде тіркеулік жазбалар (А қосымшасы) және ғылыми жұмыстарды тексеру жөніндегі сарапшылар тізімі (Б қосымшасы)арасында тексерулер санын бөлуге;

4) университет басшылығының жүйеге жүктелген жұмыстар туралы сұратуы бойынша деректерді, тексерулер туралы статистикалық деректерді ұсынуға.

16. Кафедра жүйесінің операторын кафедра меңгерушісі тағайындайды, ол жүйеге құжаттарды жүктей алады, құжаттар туралы деректерді өңдей алады, өз кафедрасының пайдаланушылары жүйеге жүктеген есептер мен құжаттарды тексеру хаттамаларын көре және жүктей алады. Оператор:

1) Жұмыстардың жүйеге уақтылы жүктелуіне;

2) Жұмысты жүктеу кезінде автор мен ғылыми жетекші және ғылыми кеңесші туралы мәліметтерді толық және нақты көрсетуге;

3) Жұмыстың баспа және электрондық нұсқаларының сәйкестігін тексеруге;

4) StrikePlagiarizm жүйесінің ақпараттық дерекқорына емтиханға/қорғауға жіберілген жұмыстардың қосылуын бақылауға;

5) басқадан алып пайдалану мәніне жазбаша жұмыстарды тексеру нәтижелері туралы құжаттарды дайындауға жауап береді.

17. Кафедра меңгерушісі кафедра жүйесінің операторы сияқты мүмкіндіктерге ие. Кафедра меңгерушісі:

1) Кафедра жүйесі операторларын тағайындауға;

2) Жұмыстарды тексеру кестелерін және тексеру жөніндегі сарапшылар тізімін әзірлеуге және жүйе әкімшісіне беруге (А, Б Қосымшалары);

3) кафедраның білім алушылары мен ПОҚ-ын осы Ережелермен және Жұмыстарды тексеру кестесімен таныстыруға;

4) кафедрада басқадан алып пайдалану мәніне жұмыстарды тексеруді ұйымдастыруға жауап береді.

Кафедра жүйесі операторының функцияларын кафедра меңгерушісінің өзі немесе ол тағайындаған кафедра қызметкері орындай алады.

18. Сарапшы (жұмыстың ғылыми жетекшісі) жұмысты жүктеу кезінде кафедра жүйесінің операторы қосқан құжаттарға ғана қол жеткізе алады. Сарапшы:

1) жүйеде интерактивті ұқсастық есебін таныстыруға және талдауға;

2) Жұмыстағы дәйексөздерді ресімдеудің дұрыстығын тексеруге;

3) білім алушыны басқадан алып пайдалану мәніне жұмысты тексеру нәтижелерімен таныстыруға;

4) Strike Plagiarism жүйесінде интерактивті ұқсастық есебін өңдеуге;

5) тексеру нәтижелері бойынша қабылданған шешімді StrikePlagiarizm жүйесіне енгізуге жауап береді.

19. Білім алушы жұмысты жазу кезінде Академиялық адалдық қағидаларын ұстануы тиіс. Білім алушы жауапты:

1) жұмыстың мазмұнына, оның ішінде рұқсат етілмеген басқадан алып пайдалануды жасыру мақсатында плагиаттың және мәтінмен манипуляцияның болмауына;

2) Жұмысты ресми тексеруге уақтылы ұсынуға;

3) тексеруге тапсырылған Жұмыстың баспа және электрондық нұсқаларының сәйкестігіне.

**Параграф 2.** StrikePlagiarizm жүйесінің ұқсастық туралы есеп параметрлері

20. Жұмысты тексеру нәтижесінде StrikePlagiarizm жүйесі сарапшыға мәтінді плагиатқа талдауға мүмкіндік беретін және келесі **функционалды мүмкіндіктерді** қамтитын интерактивті ұқсастық есебін жасайды:

1) талданатын Жұмыстағы ұқсастық көлемін көрсететін ұқсастық коэффициенттерін (ҰК1 және ҰК2) көрсетеді;

2) мәтінді өңдеудің ықтимал әрекеттерінің тізімін жасайды: әріптерді ауыстыру, интервалдар, микрокеңістіктер, ақ таңбалар, парафразалар;

3) салыстырмалы деректер базасынан, ғылыми деректер базасынан және интернеттің ашық көздерінен алынған мәтіндерге ұқсас жұмыс үзінділерін бөліп көрсетеді;

4) Жұмыстағы ең ұзын 10 ұқсас фрагменттерді көрсетеді;

5) мәтіннің ұқсас фрагменттері кездесетін дереккөздерді көрсетеді;

6) Жұмыстағы барлық ұқсас фрагменттерді таңдап алады және әрқайсысы үшін ұқсас сөздердің дереккөзі мен санын көрсетеді, дереккөзге өтуге мүмкіндік береді;

7) Сарапшыға таңдалған ұқсас фрагменттерді, егер оларда дұрыс пішімделген дәйексөз сілтемелері болса, қабылдауға мүмкіндік береді, бұл ұқсастық коэффициенттерінің мәнін өзгертеді.

21. **Ұқсастық коэффициенттері (ҰК)** әртүрлі көздерден табылған ұқсас фрагменттердің көлемін (пайызбен) анықтайды. Мұндай фрагменттердегі сөздер санының тексерілетін жұмыстағы сөздердің жалпы санына қатынасы ретінде есептеледі:

1) **ҰК1** Жұмыс мәтінінің жалпы көлеміне қатысты кез келген дереккөздерден табылған 5 немесе одан да көп сөздердің ұқсас тіркестерінің көлемін көрсетеді.

*Мысалы: жұмыстағы сөздердің жалпы саны-9000. Тексеру кезінде жұмыста әртүрлі интернет көздерінде кездесетін 5 сөздің 80 тіркесі табылды. Сонымен мұндай фрагменттердегі сөздердің саны= 80\*5=400.*

*ҰК 1=400/9000 \* 100% = 4,44 %*

2) **ҰК2** жұмыс мәтінінің жалпы көлеміне қатысты кез келген дереккөздерден табылған 25 немесе одан да көп сөздердің ұқсас тіркестерінің көлемін көрсетеді.

*Мысалы: жұмыстағы сөздердің жалпы саны-9000. Тексеру кезінде жұмыста әртүрлі интернет көздерінде кездесетін 25 сөздің 8 тіркесі табылды. Сонымен мұндай фрагменттердегі сөздердің саны= 8\*25=200.*

*КП2=200/9000 \* 100% = 2,22 %*

22. **Мәтіндік манипуляциялар -** бұл жүйені айналып өтуге және плагиатты жасыруға тырысатын мәтінді өзгертудің әртүрлі тәсілдері:

1) Әріптерді ауыстыру - жұмыс орындалған тілдің әліпбиіне көзбен ұқсас басқа әліпбидегі таңбалар саны;

2) Интервалдар – екі жалғанған сөз арасындағы бос орынды имитациялайтын әріптер арасындағы аралық ұлғайтылған мөлшер;

3) Микрокеңістіктер - нөлдік мөлшердегі бос орындар саны;

4) Ақ таңбалар – ақ түспен ерекшеленген таңбалар саны;

5) Парафразалар – дереккөзден табылған фрагментпен салыстырғанда сөз бен сөйлемнің құрылымында өзгерістер (сөздердің ретін өзгерту, синонимдерді қолдану, сөздердің жазылуын өзгерту) бар фрагменттердің саны.

23. **Парафраза –** алынған мәтіннің мазмұнын өзгертпей, басқа біреудің мәтінін сөздер мен өрнектерді ауыстыра отырып беру. Парафраза мынадай жағдайда плагиат деп танылады:

1) егер жазбаша жұмыстың авторы парафраза әдістерін қолдана отырып, идея авторларына сілтеме жасамай, басқа адамдардың идеяларын немесе тұжырымдарын өзінікі сияқты қылып шығарса;

2) егер парафраза жұмыс авторының сөздері сияқты оқылса, бірақ іс жүзінде бұл басқа адамдардың сөздері немесе идеялары болса.

**Параграф 3. Жұмысты StrikePlagiarizm жүйесіне жүктеу процедурасы**

24. Кафедра меңгерушісі семестрдің 8 аптасынан кешіктірмей Университет жүйесінің Әкімшісіне жұмыстарды тексеру кестесін (А қосымшасы) және сарапшылардың (ғылыми жетекшілердің) тізімін (Б қосымшасы) береді;

25. Дипломдық жұмыстарды (жобаларды) және магистрлік диссертацияларды (жобаларды) StrikePlagiarizm.com жүйесіне жүктеу қорғауға дейін кемінде 30 күн бұрын басталуы және қорғауға дейін кемінде 15 күн бұрын аяқталуы тиіс.

26**.** Курстық жұмыстарды (жобаларды) жүктеу қорғауға дейін 15 күннен кешіктірілмей басталуы және қорғауға дейін 7 күннен кешіктірілмей аяқталуы тиіс;

27. Дипломдық жұмысты (жобаны), магистрлік диссертацияны (жобаны) немесе докторлық диссертацияны тексеруге тапсыратын білім алушы В қосымшасына сәйкес Басқарма Төрағасы-Ректордың атына Ақпараттандырылған келісім жазады.

28. Қорғауға жіберілген жұмыстың мәтіні басып шығарылған және электронды түрде тек DOC немесе DOCX (Microsoft Word) форматында ұсынылуы тиіс. Жазбаша және ғылыми жұмыстың баспа және электронды нұсқалары бірдей болуы керек.

29. Кафедра жүйесінің операторы электрондық және баспа нұсқаларының сәйкестігін қабылдау басталған күннен бастап 3 жұмыс күні ішінде тексереді.

30. Баспа және электрондық нұсқалар арасында сәйкессіздік болған жағдайда білім алушыға түзетілген нұсқаны түзетуге және операторға беруге 2 жұмыс күні беріледі. Егер білім алушы осы Ережелердің 25, 26-тармақтарында белгіленген мерзімде жұмысты ұсынбаса, онда оның жұмысы қорғауға жіберілмейді.

31. Электрондық және баспа нұсқасы сәйкес келген жағдайда Кафедра жүйесінің операторы жұмыстарды жүктеуді жүзеге асырады. Жүктеу кезінде **келесі деректерді міндетті түрде көрсету қажет**:

- Жұмыс авторының аты-жөні;

- Ғылыми жетекші (міндетті түрде тізімнен таңдау қажет! Ғылыми жетекшінің e-mail-не ұқсастық есебін автоматты түрде жіберу үшін);

- Құжат түрі;

- Топ нөмірі;

- Тексеру нөмірі (тізімнен таңдалады).

Егер тізімде қажетті деректер болмаса, онда Университет жүйесінің Әкімшісіне хабарласу қажет.

32. Әрбір жүктелген жұмыс үшін Strikeplagiarism.Com жүйесі ғылыми жетекшіге қол жетімді Ұқсастық есебін қалыптастырады. Сондай-ақ Ұқсастық есебі автоматты түрде ғылыми жетекшінің e-mail-не жіберіледі.

33. Кафедра жүйесінің операторы жазбаша жұмыстың мазмұнына баға бермейді, тек жазбаша жұмыстың электронды және баспа нұсқаларына салыстырмалы талдау жасайды және оларды жүйеге жүктейді.

34. Тексеру нәтижелері бойынша шешім **жүктелген сәттен бастап 5 күн** ішінде қабылданады. Талдау және шешім қабылдау рәсімі Ережелердің осы тарауының 4-параграфында сипатталған.

**Параграф 4. Басқадан алып пайдалану мәніне тексеру нәтижелері бойынша қорғауға жіберу туралы шешім қабылдау процедурасы**

35. 1 және 2-кестелерде көрсетілген Ұқсастық есебінің параметрлеріне, тексерудің реттік нөміріне және интерактивті есепті жан-жақты зерделеу негізінде үш шешімнің бірі қабылдануы мүмкін:

1) Қабылдау және аяқтау (дерекқорға қосу);

2) түзетуге қайтару;

3) дисквалификациялау

36. Барлығы басқадан алып пайдалану мәніне жұмысты **3 рет тексеруге рұқсат етіледі.** Бұл ретте 3-тексеру алқалы түрде, кафедраның кезектен тыс отырысында жүргізіледі.

37. **Егер 1-ші тексеруде** Ұқсастық есебі параметрлерінің мәндері 1-кестеде көрсетілгендерге сәйкес келсе және тікелей дәйексөз көлемі мәтіннің жалпы көлемінің 30% - нан аспаса, онда «Қабылдау және аяқтау (дерекқорға қосу)» шешімі қабылданады.

Ол үшін интерактивті Ұқсастық есебінде Сарапшы (ғылыми жетекші) Аяқтау/Сақтау батырмасын басады, қабылданған шешімді «Нұсқаны таңдау» терезесінде белгілейді және нәтижені сақтайды. Бұл жағдайда Жұмыс автоматты түрде Strikeplagiarizm.Com жүйесінің дерекқорына жүктеледі және тексеру процедурасы аяқталады.

1-кесте – «Қабылдау және аяқтау (дерекқорға қосу)» шешімі үшін Ұқсастық есебі параметрлерінің мәндері

|  |  |  |  |
| --- | --- | --- | --- |
| Курстық жұмыс (жоба) | Дипломдық жұмыс (жоба) | Магистрлік диссертация (жоба) | Докторлық диссертация |
| ҰК1 ≤ 70% | ҰК 1 ≤ 60% | ҰК 1 ≤ 50% | ҰК 1 ≤ 40% |
| **ЖӘНЕ** |
| ҰК 2 ≤ 25% | ҰК 2 ≤ 20% | ҰК 2 ≤ 10% | ҰК 2 ≤ 10% |
| **ЖӘНЕ** |
| **Рұқсатсыз мәтін манипуляциясы жоқ:*** Мәтінмен манипуляциялар үшін символдардың жалпы саны 100 таңбадан аспайды\*: Әріпті ауыстыру + Интервалдар + Микрокеңістіктер + Ақ таңбалар;
* Барлық дәйексөздер дұрыс ресімделген, яғни дұрыс таңбаланған, сілтемелер мен әдебиеттер тізімі бар;
* Қолданылған парафразалар басқа адамдардың идеяларын Жұмыс авторының идеясы ретінде көрсету әрекеті болып саналмайды.
 |
| \* даярлау бағыттары үшін 200 символдан артық емес: жаратылыстану пәндері бойынша мұғалімдерді даярлау, физикалық және химиялық ғылымдар, математика және статистика, ақпараттық-коммуникациялық технологиялар, инженерия және инженерлік іс, бизнес және басқару. |

38. **Егер 1-ші және 2-ші тексеруде** Ұқсастық есебі параметрлерінің мәндері 2-кестеде көрсетілгендерге сәйкес келсе, онда «Түзетуге қайтару» шешімі қабылданады.

Интерактивті Ұқсастық есебінде Сарапшы (ғылыми жетекші) Аяқтау/Сақтау батырмасын басады, қабылданған шешімді «Нұсқаны таңдау» терезесінде белгілейді және нәтижені сақтайды. Бұл жағдайда Жұмыс Strikeplagiarizm.Com жүйесінің дерекқорына жүктелмейді.

Ғылыми жетекші білім алушыға кемшіліктерді көрсетуі тиіс, ал білім алушы көрсетілген кемшіліктерді **3 күннен аспайтын мерзімде** түзетуі және осы Ережелердің 25, 26-тармақтарында белгіленген мерзімдерді сақтай отырып, жұмысты қайтадан тексеруге тапсыруы тиіс.

2-кесте – «Түзетуге қайтару» (1-ші және 2-ші әрекет) және «Дисквалификациялау» (3-ші әрекет) шешімі үшін Ұқсастық есебі параметрлерінің мәндері

|  |  |  |  |
| --- | --- | --- | --- |
| Курстық жұмыс (жоба) | Дипломдық жұмыс (жоба) | Магистрлік диссертация (жоба) | Докторлық диссертация |
| ҰК1 > 70% | ҰК 1 > 60% | ҰК 1 > 50% | ҰК 1 > 40% |
| **НЕМЕСЕ:** |
| ҰК 2 > 25% | ҰК 2 > 20% | ҰК 2 > 10% | ҰК 2 > 10% |
| **НЕМЕСЕ:** |
| Мәтінмен манипуляциялар үшін символдардың жалпы саны 100 таңбадан асады\*: Әріпті ауыстыру + Интервалдар + Микрокеңістіктер + Ақ таңбалар  |
| \* дайындық бағыттары үшін 200-ден астам символдар: жаратылыстану пәндері бойынша мұғалімдерді даярлау, физикалық және химиялық ғылымдар, математика және статистика, ақпараттық-коммуникациялық технологиялар, инженерия және инженерлік іс, бизнес және басқару. |

39. **Егер Жұмыс 2-ші тексерісте қабылданбаса**, онда 3-ші тексеру кафедраның кезектен тыс отырысында жүргізіледі. Интерактивті Ұқсастық есебі ұжымдық түрде қарастырылады.

Егер Интерактивті есептің параметрлері 1-кестеге сәйкес келмесе, онда «Дисквалификациялау» шешімі қабылданады.

Кафедраның шешімі бойынша және интерактивті ұқсастық есебін мұқият зерделегеннен кейін ғана, егер ҰК1 және ҰК2 мәндерінің артуы 1-кестеде көрсетілгендерден 1-2% - дан аспаса, оң шешім қабылдануы мүмкін. Бұл жағдайда, StrikePlagiarizm жүйесінде қабылданған шешімді көрсеткен кезде міндетті түрде «Негіздеме» жолы толтырылуы тиіс.

Интерактивті Ұқсастық есебінде Сарапшы (ғылыми жетекші) «Аяқтау» батырмасын басады, қабылданған шешімді «Нұсқаны таңдау» терезесінде белгілейді, «Негіздемені» толтырады және нәтижені сақтайды. Жұмыс Strikeplagiarism.Com. жүйесінің дерекқорына жүктелмейді.

40. Тексерулер кезінде Сарапшы (ғылыми жетекші) StrikePlagiarizm жүйесіндегі интерактивті ұқсастық есебін оқып, плагиат болып табылмайтын мәтіннің (ұқсастықтың) таңдалған бөліктерін қабылдай алады.

Егер Сарапшы (ғылыми жетекші) фрагменттерді өзіндік дәйексөз ретінде қабылдаса, онда ол Жұмыс мәтініндегі әрбір алынған фрагменттің бұрын жарияланған мақалаға сілтемесі бар екеніне және пайдаланылған дереккөздер тізімінде көрсетілгеніне көз жеткізуі тиіс. Өзіндік дәйексөзді қабылдау сілтеме беру міндетінен босатпайды!

Фрагменттерді (ұқсастықты) қабылдау ҰК1 және ҰК2 мәндерін есептеу кезінде оларды жоққа шығарады. Бұл ретте ҰК1 және ҰК2 ескі және жаңа мәндері интерактивті Ұқсастық есебінде көрсетіледі. Сондықтан Сарапшы **академиялық адалдықты бұзбай, бұл әрекетті негізді түрде** орындауы керек.

41. Сарапшы (ғылыми жетекші) есеп мәтініне білім алушыға түсініктемелер, ескертулер мен ұсынымдар қоса алады.

42. Ұқсастық есебін талдау аяқталғаннан кейін **Сарапшы (ғылыми жетекші)** мыналарды орындау керек:

1) «Сақтау/Аяқтау» батырмасын басу және қабылданған шешімдердің бірін арнайы нысанда белгілеу: «Қабылдау және аяқтау (дерекқорға қосу)»; «Түзетуге қайтару»; «Дисквалификациялау».

2) Негіздемені толтыруы керек, егер:

- сарапшы (ғылыми жетекші) «Қабылдау және аяқтау (дерекқорға қосу)" шешімін таңдаса, бірақ бұл ретте ҰК1 және/немесе ҰК2 және мәтіндік манипуляциялар мәндері 1-кестеде көрсетілген рұқсат етілген шектен асып түссе;- Сарапшы (ғылыми жетекші) ҰК1, ҰК2 және мәтінмен манипуляциялардың рұқсат етілген шегінен аспағанына қарамастан, «Дисквалификациялау» шешімін қабылдаса.

3) Ұқсастық есебін сақтау және танысу үшін білім алушыға интерактивті есеп сілтемесін жіберу;

4) Рұқсат етілмеген басқадан алып пайдалануды (плагиатты) тексеру туралы хаттаманы жүктеп алу, басып шығару, қол қою және Жұмыстың баспа нұсқасына (Г қосымшасы) қосу;

5) Ұқсастықтың қысқаша есебін басып шығару және оны жұмыстың баспа нұсқасына қосу.

43. **«Қабылдау және аяқтау (деректер базасына қосу)» шешімі** басқадан алып пайдалану мәніне тексеру нәтижелері бойынша жұмысты қорғауға рұқсат беру болып табылады.

44. **«Дисквалификациялау» шешімі** Университет тарапынан білім алушыға қатысты тәртіптік жауапкершілікке тартумен шаралар қолданылатынын білдіреді:

1) дипломдық жұмыс (жоба), магистрлік диссертация (жоба) немесе докторлық диссертация ағымдағы оқу жылында қорғауға жіберілмейді, ал білім алушы қайта қабылданған кезде оған жұмыс тақырыбы мен ғылыми жетекші өзгертілуге тиіс;

2) курстық жұмыс бойынша қанағаттанарлықсыз баға қойылады.

45. Әрбір Жұмысқа басқадан алып пайдаланудың бар-жоғын тексеру фактісін растайтын құжаттар жиынтығы қоса беріледі:

1) жұмыстың бірегейлігі туралы білім алушының ақпараттандырылған келісімі (В қосымшасы);

2) StrikePlagiarizm жүйесінен жүктеп алынған және Сарапшы қол қойған рұқсат етілмеген басқадан алып пайдалануды (плагиатты) тексеру туралы хаттама (Г қосымшасы). Егер жұмыс бірнеше тексеруден өткен болса, онда соңғы хаттама қоса беріледі;

3) StrikePlagiarizm жүйесінен жүктеп алынған қысқаша Ұқсастық есебі.

46. Басқадан алып пайдаланудың бар-жоғын тексеруге жататын жобалар үшін шешім курстық жұмыс (жоба) үшін қабылданған Ұқсастық туралы есептің параметрлеріне негізделуі ұсынылады.

47. Барлық тексеру рәсімі аяқталғаннан кейін, бірақ дипломдық жұмыстарды (жобаларды) немесе магистрлік диссертацияларды (жобаларды) қорғау басталғанға дейін 5 күннен кешіктірмей кафедра меңгерушісі басқадан алып пайдалану мәніне жұмыстарды тексеру нәтижелерінің ведомосын (Д қосымшасы) тіркеу басқармасының бастығына және институт директорына ұсынады.

Егер жұмыс бірнеше тексеруден өткен болса, онда ведомоста соңғы тексерудің нәтижелері көрсетіледі.

48. Институт директоры жұмыстарды басқадан алып пайдалану мәніне тексеру нәтижелерінің ведомосы және кафедраның кезектен тыс отырысының хаттамасы негізінде дипломдық жұмысты (жобаны), магистрлік жұмысты (жобаны) дисквалификациялау туралы шешім қабылданған білім алушыларды оқудан шығаруға ұсыныс дайындайды.

**6-тарау. Өзгерістер енгізу тәртібі**

49. Осы құжатқа өзгерістер енгізу ҚР 003-2020 құжатталған рәсімге сәйкес жүргізіледі. Құжаттаманы басқару және ҰС 004-2020 ұйым стандарты. Іс қағаздарын жүргізу.

50. Құжатқа өзгерістерді әзірлеу және бекіту құжаттың өзін әзірлеу мен бекіту сияқты тәртіппен жүзеге асырылады.

51. Ережеге өзгертулер келесі жағдайларда енгізілуі керек:

1. жазба жұмыстарды жүктеу мен плагиатқа тексеру тәртібі және плагиатты жасыру әрекетін көрсетуі мүмкін мәтінмен рұқсатсыз манипуляциялар өзгергенде;
2. жазбаша жұмыстарға қойылатын талаптар өзгергенде;

3) «Нормативтік сілтемелер» бөлімінде көрсетілген құжаттарға өзгерістер мен толықтырулар енгізілген кезде.

**7-тарау. Келісу, сақтау және тарату**

52. . Осы құжатты келістіру, сақтау және тарату ҚР 003-2020 сәйкес жүргізілуі тиіс. Құжатталған рәсім. Құжаттаманы басқару.

53. Ережелер жобасы мыналармен келісіледі:

1) Басқарма мүшесі - академиялық мәселелер жөніндегі проректормен;

2) академиялық саясат департаментінің директорымен;

3) құқықтық және құжаттамалық қамтамасыз ету басқармасының бастығымен;

4) стратегия және білім беру сапасының мониторингі бөлімінің бастығымен;

5) құжаттамалық қамтамасыз ету бөлімінің бастығымен

және «келісу парағында» ресімделеді. Келісу парағы құжаттың түпнұсқасымен бірге сақталады.

54. Осы құжатты (түпнұсқаны) Құжаттамалық қамтамасыз ету бөліміне сақтауға беруге әзірлеушілер жауапты болады.

55. Осы құжаттың жұмыс даналарын Құжаттамалық қамтамасыз ету бөлімі институттар директорларына, институттар директорларының оқу жұмысы жөніндегі орынбасарларына, кафедра меңгерушілеріне, академиялық саясат жөніндегі департамент директорына, академиялық жұмыс жөніндегі басқарма бастығына, тіркеу басқармасының бастығына, ғылым және жоғары оқу орнынан кейінгі білім департаментінің директорына жібереді.

**А қосымшасы**

Ф.4-184

**StrikePlagiarizm жүйесінде басқадан алып пайдалану мәніне жұмыстарды тексеру графигінің нысаны**

**StrikePlagiarizm жүйесінде басқадан алып пайдалану мәніне жұмыстарды тексеру графигі**

\_\_ 20 -20 \_ \_ оқу жылы жартыжылдығы

Институт атауы

Кафедра атауы

Коды-ББ 1 атауы

Коды-ББ 2 атауы

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Академтоп нөмірі** | **Ғылыми жұмыс түрі** (курстық/дипломдықмагистрлік / докторлық) | **Алдын ала қорғауға жіберілген жұмыстарды StrikePlagiarizm жүйесіне жүктеу кезеңі** (\_\_.\_\_.2022 - \_\_.\_\_.2022) | **Жұмыстарды (жобаларды) қорғаудың басталу күні** | **Кафедра жүйесі операторының Тегі, Аты, Әкесінің аты** | **Кафедра жүйесі операторының e-mail** | **Тексеру үшін жұмыс саны** |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |

**Күні**

**Кафедра меңгерушісі** *қолы* **А.Тегі**

**Б қосымшасы**

Ф.4-185

**Басқадан алып пайдалану мәніне жұмыстарды тексеру сарапшылары тізімінің нысаны**

**Бекітемін**

Директор Институт атауы

\_\_\_\_\_\_\_\_\_А.Тегі

\_\_\_.\_\_\_\_\_\_\_.20\_\_\_ ж.

**20\_\_-20\_\_ оқу жылында StrikePlagiarizm жүйесінде басқадан алып пайдалану мәніне ғылыми жұмыстарды тексеру бойынша сарапшылардың (ғылыми жетекшілердің) тізімі**

Институт атауы

Кафедра атауы

Коды-ББ 1 атауы

Коды-ББ 2 атауы

…

|  |  |  |
| --- | --- | --- |
| **№** | **Сарапшының (ғылыми жетекшінің) Тегі, Аты, Әкесінің аты** | **Сарапшының** **e-mail** |
|   |   |   |
|   |   |   |
|   |   |   |
|   |   |   |
|   |   |   |

**Күні**

**Кафедра меңгерушісі** *қолы* **А.Тегі**

**В қосымшасы**

Ф.4-186

**Білім алушының ақпараттандырылған келісім нысаны**

А. Байтұрсынов атындағы ҚӨУ

Басқарма Төрағасы-Ректорға

*Тегі А.Ә*

*Коды-ББ атауы* білім беру бағдарламасы бойынша

толық оқу мерзімімен/ ТжКБ базасында қысқартылған оқу мерзімімен / ЖО базасында қысқартылған оқу мерзімімен

ақылы негізде / білім беру гранты бойынша

қазақ / орыс тілінде оқитын

*институттың атауы*

күндізгі оқу бөлімінің \_\_ курс студенті

*Тегі А.Ә*

**Ақпараттандырылған келісім**

Мен, *Тегі, Аты, Әкесінің аты*, көпшілік алдында қорғауға ұсынылған менің *«Тақырып атауы»* тақырыбындағы дипломдық жұмысымда/магистрлік диссертациямда/ докторлық диссертациямда рұқсатсыз басқадан алып пайдалану және мәтінді манипуляциялау элементтері жоқ екенін мәлімдеймін.

Сонымен қатар мен тексеру үшін ұсынған жұмысымның электронды нұсқасы баспа нұсқасымен бірдей екенін мәлімдеймін.

Баспа және электронды дереккөздерден, сондай-ақ бұрын қорғалған жұмыстардан алынған барлық тікелей пайдаланған материалдардың тиісті сілтемелері бар.

Мен А. Байтұрсынов атындағы ҚӨУ-де қолданыстағы «Жазбаша жұмыстарды басқадан алып пайдалану мәніне тексеру» ережелерімен, оған сәйкес плагиаттың анықталуы дипломдық жұмысты/магистрлік диссертацияны/докторлық диссертацияны қорғауға жібермеуге және Ахмет Байтұрсынов атындағы ҚӨУ-ден шығаруға дейінгі тәртіптік шараларды қолдануға негіз болып табылатындығымен таныстым.

Осы арқылы мен университет білім алушысының құқықтары мен міндеттері және жазбаша жұмыстардың түпнұсқалығын тексеруге қатысты ережелер туралы хабардар етілгенімді растаймын. Сондықтан мен өзімнің жазбаша жұмыстарымды өңдеуге, сондай-ақ дипломдық жұмысты/магистрлік диссертацияны/докторлық диссертацияны Strikeplagiarizm.com интернет жүйесінің деректер базасында мұрағаттауға келісетінімді мәлімдеймін

**Күні / қолы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Г қосымшасы**

**Авторланбаған басқадан алып пайдаланудың (плагиаттың) бар-жоғын тексеру туралы хаттаманың үлгісі**



22-04-2022 *Қолы* Гульден Бахытжановна Жусупова

**Д қосымшасы**

Ф.4-187

**Басқадан алып пайдалану мәніне тексеру нәтижелері ведомосының нысаны**

**Басқадан алып пайдалану мәніне тексеру нәтижелері ведомосы**

**20\_\_-20\_\_ оқу жылы**

**Кафедра:** Кафедра атауы

**Білім беру бағдарламасы:** Коды-ББ атауы

**Топ:** Академиялық топтың нөмірі

**Семестр: \_\_\_**

**Жұмыс түрі:** «Пән атауы» пәні бойынша курстық жұмыс (жоба) / дипломдық жұмыс (жоба) / магистрлік диссертация (жоба) / докторлық диссертация

|  |  |  |  |  |
| --- | --- | --- | --- | --- |
| **№** | **Білім алушының аты-жөні** | **Соңғы тексеру нәтижелері** | **Барлық тексерулер** (1/2/3) | **Шешім** (Қабылдау / Дисквалификациялау**)** |
| **ҰК1 мәні** | **ҰК2мәні** | **Мәтінмен манипуляция символдарының жалпы саны** |
| Ескі | Жаңа | Ескі | Жаңа |
|   |   |   |  |   |  |  |  |  |
|   |   |   |  |   |  |  |  |  |
|   |   |   |  |   |  |  |  |  |
|   |   |   |  |   |  |  |  |  |

**Күні**

**Жүйе операторы** *Қолы* **А.Тегі**

**Кафедра атауы**

**Кафедра меңгерушісі** *Қолы* **А.Тегі**